Asú tē māyī nyé səle, mə kə́ ai nyé á ńkōd ńnam, eyɔ̌ŋ tē mǎyi kɔ́bɔ ai nyé á ńnə̄m. 17Á wé, mayi nyé dúgǎn mə̄fúb mə́ wɔ̂n móé mə vəŋán ndoŋ yǎ Akor ḿbɛ́ áfidi, eyɔ̌ŋ te ǎ yi yalan anə́ mə́lú á ngābə́ ngɔn miníngá, anə́ ábōg á ngábə́ kódogo Égîptɛn. 18Amǒs tē, Ǹtondo§bə énye a kɔ́bɔ̄ nálā wayi ma lóé naa “ǹnóm wama”, o təgě fə ma bǎd lóē naa “baal wama, ésīá ńtí wama.” 19Mayi nyé vaa mwé bəbaal ânyu, bâyǐ kīg fə́ bɔ́ bǎd tād mwé. 20Amǒs tē, mayi wé ai bɔ́ óyīlí élad amvóé ai tsíd yā məfan, anɔ̌n yā yób, bədúdú məbǔm yā sí: elâ, okəŋ bítá ai bitá bíbēn, mayi byá mǎn būg təgě fə ai byá á ńnam, eyɔ̌ŋ te mǎyi bɔ̌ naa batɔbɔ ǹnama bə́ kə̄ óyɔ̄ mvɔ̄í təge sáŋan ai dzóm. 21Mayi wa líg mətǐŋ mə́ álúg ású ńtíe kóm, mayi tindi ai wa amvóé álúg á sósōō ai á tə́tə̄lə́ á mvam ai édǐŋ. 22Mayi tindi ai wa amvóé álúg á bə́bə́lá təge ai mədugán abǒg tē hḿ wāyi yəm Ńtondôbə.